Diari Oficial de la Generalitat Valenciana


Sumari del DOGV 8685, del 26-11-2019 (2019/11148)

RESOLUCIÓ de 21 de novembre de 2019, de la consellera de Justícia, Interior i Administració Pública, per la qual es dona continuïtat als treballs del Fòrum sobre Justícia i Discapacitat, derivat del Fòrum de Debat sobre la Justícia a la Comunitat Valenciana, i se'n nomenen els membres.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8685

Data del DOGV
:   26-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/11405


Data del document
:   21-11-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 21 de novembre de 2019, de la consellera de Justícia, Interior i Administració Pública, per la qual es dona continuïtat als treballs del Fòrum sobre Justícia i Discapacitat, derivat del Fòrum de Debat sobre la Justícia a la Comunitat Valenciana, i se'n nomenen els membres. [2019/11383]  
El Fòrum de Justícia i Discapacitat és un observatori que s'insereix en el marc del Fòrum de Debat de la Justícia a la Comunitat Valenciana, creat mitjançant la Resolució de 19 de novembre de 2015, de la consellera de Justícia, Administració Pública, Reformes Democràtiques i Llibertats Públiques (DOGV 7666, 26.11.2015), amb la finalitat de debatre les qüestions que sorgisquen en relació amb el funcionament de l'Administració de justícia, i com un espai que pretén servir de via entre tots els operadors jurídics i la ciutadania.  
L'objectiu del Fòrum de Justícia i Discapacitat és afavorir l'accés de les persones discapacitades i les seues famílies a la Justícia en condicions d'igualtat i garantir la seua protecció jurídica.  
Els objectius específics del Fòrum de Justícia i Discapacitat són:  
1. L'anàlisi i l'avaluació dels serveis que ofereix l'Administració de justícia, perquè siguen accessibles i estiguen adaptats a les necessitats de les persones amb discapacitat.  
2. Proposar mesures de millora i cobertura dels serveis que ofereix l'Administració de justícia per a les necessitats de les persones amb discapacitat.  
3. Elaborar protocols que doten als edificis judicials d'aquells serveis auxiliars que faciliten l'accessibilitat, l'accés i l'estada de qualsevol persona usuària.  
4. Promoure l'ús de mitjans tècnics que faciliten l'accés de les persones amb discapacitat als serveis que presta l'Administració de justícia.  
  
5. Avaluar l'accés a la justícia a través de l'assistència jurídica gratuïta de les persones amb discapacitat.  
Els membres del Fòrum són professionals, usuaris o especialistes en matèria de discapacitat.  
Mitjançant la Resolució de 18 de novembre de 2017, de la consellera de Justícia, Administració Pública, Reformes Democràtiques i Llibertats Públiques (DOGV 8173, 20.11.2017), es van nomenar les persones membres del Fòrum de Justícia i Discapacitat, i se'n modificà posteriorment la composició per la Resolució de data 13 de març de 2018 (DOGV 8261, 26.03.2018).  
En l'esmentada Resolució de 18 d'octubre de 2017, es va fixar un termini de nou mesos per a la finalització dels treballs del Fòrum, termini que la pràctica ha demostrat insuficient per a escometre les diferents línies de tasques proposades o dissenyades. Aquesta circumstància, i la conveniència de modificar-ne la composició per a incorporar al grup de treball vocals experts en accessibilitat en l'edificació i en els espais públics, aconsella dictar una nova resolució que done continuïtat als treballs d'aquest Fòrum.  
L'article 6 del Decret 5/2019, de 16 de juny, del president de la Generalitat, pel qual determina les conselleries en què s'organitza l'Administració de la Generalitat, assigna a la Conselleria de Justícia, Interior i Administració Pública, entre d'altres, les competències en matèria de justícia i reformes democràtiques.  
El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix a la Direcció General de Reformes Democràtiques i Accés a la Justícia, entre d'altres, les funcions en matèria d'assistència jurídica gratuïta, mediació, assistència a les víctimes del delicte, i dels instruments que aprofundisquen en el desenvolupament democràtic i en la promoció dels drets.  
D'acord amb tot això, i vista la proposta del director general de Reformes Democràtiques i Accés a la Justícia, resolc:  
  
Primer  
Donar continuïtat als treballs del Fòrum sobre Justícia i Discapacitat i nomenar-ne els membres, tal com es detalla a continuació:  
Presidència: la persona titular de la Direcció General de Reformes Democràtiques i Accés a la Justícia.  
En cas de vacant, absència, malaltia o una altra causa legal, la presidència correspondrà a la persona titular d'una subdirecció general d'aquest centre directiu.  
Vocals:  
- Una persona en representació del Consell General del Poder Judicial.  
- Una persona en representació del Ministeri Fiscal.  
- Una persona en representació del Consell Valencià de Col·legis d'Advocats.  
- Una persona en representació de l'Il·lustre Col·legi de Registradors de la Comunitat Valenciana.  
- Una persona en representació de l'Il·lustre Col·legi Notarial de València.  
- Una persona en representació del Consell Valencià de Procuradors.  
- Un funcionari o funcionària de carrera en representació de la Vicepresidència primera i Conselleria d'Igualtat i Polítiques Inclusives.  
- Un funcionari o funcionària de carrera en representació de la subdirecció general competent en matèria d'infraestructures judicials, de la Conselleria de Justícia, Interior i Administració Pública.  
- Una persona en representació del Comité Espanyol de Representants de Persones amb Discapacitat (CERMI).  
- Una persona experta en dret de la discapacitat, a proposta de la Direcció General de Reformes Democràtiques i Accés a la Justícia.  
Es nomenarà una persona suplent per cada vocal. Les persones suplents seran designades de la mateixa manera que les titulars.  
Secretaria: la persona que siga cap del Servei d'Anàlisi i Impuls dels Drets, Llibertats i Desenvolupament Democràtic, de la Direcció General de Reformes Democràtiques i Accés a la Justícia.  
En cas de vacant, absència, malaltia o una altra causa legal, la secretaria correspondrà a un funcionari o funcionària de carrera que siga cap de servei de la Direcció General de Reformes Democràtiques i Accés a la Justícia, a designar per la presidència.  
En l'actualitat, són membres titulars del Fòrum de Justícia i Discapacitat, les persones següents:  
Presidència: José García Añón, director general de Reformes Democràtiques i Accés a la Justícia.  
Vocals:  
- M. Dolores Bellés Centelles, en representació del Consell General del Poder Judicial.  
- Ana María Lanuza, en representació del Ministeri Fiscal.  
- Catalina Alcázar Soto, en representació del Consell Valencià de Col·legis d'Advocats.  
- Consuelo Ribera Pont, en representació de l'Il·lustre Col·legi de Registradors de la Comunitat Valenciana.  
- Juan Francisco Herrera García-Canturri, en representació de l'Il·lustre Col·legi Notarial de València.  
- Juan Carlos Esteban Lorente, en representació de la Vicepresidència primera i Conselleria d'Igualtat i Polítiques Inclusives.  
- Luis Vañó Gisbert, president del Comité Espanyol de representants de persones amb discapacitat (CERMI-CV).  
- Leonor Lidón Heras, llicenciada en Dret i doctora en Drets Humans, Democràcia i Justícia Internacional, experta en dret de la discapacitat, a proposta de la Direcció General de Reformes Democràtiques i Accés a la Justícia.  
Secretaria: Eduardo García-Leonardo Tobarra, cap del Servei d'Anàlisi i Impuls dels Drets, Llibertats i Desenvolupament Democràtic, de la Direcció General de Reformes Democràtiques i Accés a la Justícia.  
  
Segon  
El Fòrum podrà reunir-se les vegades que considere convenient i podrà, així mateix, sol·licitar informes sectorials sobre determinades matèries, tant a la mateixa Administració de la Generalitat, en funció de les seues competències, com a altres òrgans i institucions que es consideren convenients. La Presidència del Fòrum també podrà convidar a les reunions aquelles persones que, per raó de la seua competència o especial coneixement sobre els assumptes a tractar, s'estime oportú.  
Finalitzats els seus treballs, el Fòrum elevarà a la Conselleria de Justícia, Interior i Administració Pública, a través de la Direcció General de Reformes Democràtiques i Accés a la Justícia, un informe en el qual es plasmaran les seues conclusions, amb el balanç de les tasques realitzades i les propostes oportunes.  
  
Tercer  
La persona que ostente la Presidència del Fòrum establirà el calendari de sessions, el mètode de treball i, en general, decidirà tots aquells aspectes que considere necessaris per a la bona fi d'aquest.  
La secretaria del Fòrum exercirà la coordinació, impulsarà les reunions i continguts atribuïts, recopilarà i posarà a la disposició dels membres del Fòrum la documentació necessària.  
El règim jurídic del Fòrum s'ajustarà al que es disposa per als òrgans col·legiats en els articles 15 i següents de la Llei 40/2015, d'1 d'octubre, de règim jurídic del sector públic, amb la particularitat que, per a la vàlida constitució de l'òrgan en segona convocatòria, es requerirà l'assistència de la persona titular de la Presidència i de la Secretaria, o, si escau, dels qui els suplisquen, i d'almenys tres dels seus membres.  
  
  
Quart  
El suport administratiu i tècnic que requerisca el Fòrum per al degut exercici de les seues funcions, serà prestat per la Direcció General de Reformes Democràtiques i Accés a la Justícia.  
  
Cinqué  
L'aplicació i desenvolupament d'aquesta resolució no podrà tindre gens d'incidència en la dotació de tots i cadascun dels capítols de despesa assignats a la Conselleria de Justícia, Interior i Administració Pública i, en tot cas, haurà de ser atés amb els seus mitjans personals i materials.  
  
Les persones que integren el Fòrum no percebran retribució per l'acompliment de les seues funcions. No obstant això, l'assistència a les reunions del Fòrum, degudament justificades per la persona titular de la secretaria, donarà origen a una indemnització pel concepte de dieta i transport, en els termes, condicions i imports previstos en el Decret 64/2011, de 27 de maig, del Consell, pel qual es modifica el Decret 24/1997, d'11 de febrer, sobre indemnitzacions per raó del servei i gratificacions per serveis extraordinaris.  
  
Sisé  
Contra aquesta resolució, que posa fi a la via administrativa, es podrà interposar un recurs contenciós administratiu en el termini de dos mesos comptats des de l'endemà de la publicació, davant del Tribunal Superior de Justícia de la Comunitat Valenciana, de conformitat amb el que es disposa en els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, així com en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-se potestativament un recurs de reposició davant del mateix òrgan que va dictar l'acte contra el qual es recorre, en el termini d'un mes comptat des de l'endemà de la publicació, o qualsevol altre recurs que estime escaient per a la defensa dels seus interessos.  
  
València, 21 de novembre de 2019.- La consellera de Justícia, Interior i Administració Pública: Gabriela Bravo Sanestanislao.